Lav et referat af nedenstående tekst:

Tekst:
Hvad der skulle have været en hyggelig dag i haven med sol og grillmad, endte på værst tænkelige måde for en familie i Frederikshavn. Station Frederikshavn kørte nemlig klokken 13.20 til en bygningsbrand i et Villahus på Lokesvej, hvor beboernes nykøbte grill havde forårsaget en brand i husets tag, der blev ædt af flammerne. Grill var synderen Det var Ild fra en grill, der har fået fat i tagkonstruktionen, og derfor blev der kaldt ekstra mandskab til stedet. - Da stationen kommer frem, er der stortset ild i hele taget og inde i flere rum, fortæller indsatsleder Dennis Møller og fortsætter. - Beboerne havde købt en ny gril, som man ville starte op, og på en eller anden måde ender der med at gå ild i den, som får fat i udhænget af boligen. Der er en enkelt beboer hjemme, da situationen opstår, som ikke er kommet tilskade, oplyser indsatslederen. Desværre var huset ikke lige så heldig. - Taget er brændt helt væk, der er meget få tagsten igen, og meget af det er endt inde i huset, hvilket laver ild lommer, som vi nu går og slukker, forklarer Dennis Møller. - Der er bestilt skadeservice og beboerne skal genhuses, da huset er meget brandskadet, afslutter indsatslederen, der fotæller, at man vil være på adressen i nogle timer endnu. Kanalfrederikshavn har delt en video fra stedet, som du kan se herunder: Kommer med opfordring Brandårsagen får indsatslederen til at komme med en opfordring, som ikke er en ny en af slagsen. - Folk skal tænke sig om, når de bruger ukrudtsbrændere eller starter en grill op, og så skal man altid holde opsyn imens, understreger han. Lørdag var brandfaren i Nordjylland stor, og derfor kan netop sådanne situationer blive ekstra farlige. - Vi opfordrer folk til, at de skal være forsigtige med ukrudtsbrændere, og når man er i naturen, hvor man skal holde øje med grill og så videre,  sagde Diana Sørensen, der er beredskabsdirektør for Nordjyllands Beredskab til TV2 Nord.

Referat:
Der var ingen tilskadekomne i situationen.